EKONOMSKO-BIROTEHNIČKA ŠKOLA

SLAVONSKI BROD

**OBRAZLOŽENJE IZVJEŠTAJA O IZVRŠENJU FINANCIJSKOG PLANA ZA 2022. GODINU**

1. **Uvod**

Osnovna svrha izvještaja o izvršenju financijskog plana je praćenje izvršavanja plana u određenom vremenskom razdoblju, a za proračunske korisnike jedinica lokalne i područne samouprave izvršenje se prati na godišnjoj razini. Kako bi imali kvalitetan izvještaj o izvršenju potrebno je imati i dobro izrađen plan ( rebalans) koji je sastavni dio izvještaja. Do donošenja novog Zakona o proračunu, Zakon o proračunu i Pravilnik o polugodišnjem i godišnjem izvještaju o izvršenju proračuna predviđali su izradu polugodišnjih i godišnjih izvještaja o izvršenju proračuna JLPRS, dok sadržaj, rok i postupak za donošenje izvještaja o izvršenju proračunskog korisnika nisu bili propisani niti jednim propisom. Međutim, izrada izvještaja o izvršenju financijskog plana proračunskog korisnika JLPRS nametnula se kao potreba donošenjem nove Uredbe o sastavljanju i predaji izjave o fiskalnoj odgovornosti i primjeni fiskalnih pravila u 2019. godini kada je uvedeno novo pitanje u Upitnik o fiskalnoj odgovornosti i primjeni fiskalnih pravila u 2019. godini kada je uvedeno novo pitanje u Upitnik iz područja izvješćivanja br.62 koje glasi: Izvještaj o izvršenju financijskog plana izrađen je i dostavljen upravljačkom tijelu . Donošenjem novog Zakona o proračunu koji od 1.1.2022. godine regulira navedeno područje propisana je obveza sastavljanja i usvajanja izvještaja od strane predstavničkog tijela do 31. ožujka 2022. godine. Međutim , prve izvještaje o izvršenju financijskih planova prema novom Zakonu proračunski korisnici proračuna JLPRS izraditi će tek za 2022. godinu(predaja u 2023 god.).

1. **Izvršenje financijskog plana po izvorima financiranja**

Sredstva planirana unutar izvora Opći prihodi i primici u sklopu kojeg se ostvaruju Decentralizirana sredstva izvršena su za period 1.1. do 31.12.2022. godine u realizaciji 106,10% planiranog iznosa. Sukladno Zakonu o proračunu sredstva unutar ovog izvora smiju se potrošiti u visini plana što je i prikazano izvještajem. Općim prihodima i primicima koji uključuju prihode iz nadležnog proračuna financirali su se rashodi poslovanja, a značajno probijanje plana desilo se u trenutku uvrštenja ponuda od 3 dobavljača za opremanje i uređenje prostora za psihologa, kojeg do sada Škola nije imala. BPŽ je od nas 27.1.2023. god. tražila da te ponude uvrstimo kao trošak 2022. godine i one su vidljive na realizaciji za 2022. godinu iako su računi došli i plaćeni u 2023. godini.

U izvor Vlastiti prihodi prema čl. 52 Zakona o proračunu uključuju se prihodi koje proračunski korisnik ostvari obavljanjem poslova na tržištu i u tržišnim uvjetima.

U našem slučaju je to najam prostora koji je veoma mali i od kojeg Osnivač uzima 30%. Sukladno malim planiranim prihodima planirani su i rashodi koji su izvršeni sa 76,45% od planirane realizacije.

Unutar izvora Prihodi za posebne namjene izvršenje realizacije rashoda je bilo na nivou 97,68 %.

Sredstva planirana unutar izvora Pomoći utrošena su 97,95 % u odnosu na planirana . To su sredstva koja nam doznačuje MZO za plaće i ostale troškove zaposlenih, za prijevoz učenika s teškoćama u razvoju, za besplatne udžbenike i opremanje knjižnice. te isplate sudskih presuda.

Sredstva Donacija se odnose na sredstva prikupljena od humanitarne utrke za potrebite učenike Škole. Prihodi si izvršeni s 99,20% , a rashodi s 45,50% u odnosu na plan.

Od ostalih prihoda i rashoda imamo Pomoći BPŽ za Školsku shemu i Plaće Pomoćnika u nastavi.

Na kraju treba naglasiti da je izvršenje ukupnog plana, po svim izvorima zajedno, realizirano na nivou 98,50 % (plan 10.539.850,00 kn – izvršenje 10.376.946,56).